internet vaartha 212 Views
రూ.58 వేల కోట్లు సమీకరణ
న్యూఢిల్లీ : భారతీయసంస్థలు 58 వేల కోట్ల రూపాయలు ఎన్‌సిడిలు జారీ ద్వారా నిధుల సమీకరించాయి. ఈక్విటీ మా ర్కెట్లలో మాంద్యం నెలకొన్నప్పటికీ ఎన్‌సిడిల ద్వారా ఎక్కువ నిధులు అందినట్లు తేలింది. గత ఏడాది ఇదే కాలంలో 9713 కోట్ల ఎన్‌సిడిల జారీ నిధులు అందాయి. సేకరించిన నిధుల్లో  ఎక్కువ శాతం సంస్థల విస్తరణ ప్రణాళిక, మూలధన అవసరాలకు వినియోగించనున్నట్లు కంపెనీలుప్రకటిం చాయి. నాన్‌కన్వర్టిబుల్‌ డిబెంచర్లు అంటే రుణ అనుసంధానిత బాండ్లు అని వాటిని డిబెంచర్లుగా మార్చేందుకు వీలులేదు. సెబీ గణాంకాలను చూస్తే భారత్‌ కంపెనీలు మార్చి 14వ తేదీనాటికి ఈ సంవత్సరంలో మొత్తం 58,533 కోట్లు ఎన్‌సిడి నిధులు సమకూర్చుకోగలిగాయి. సంఖ్యాపరంగా 20 సంస్థలు ఈ ఎన్‌సిడిలను జారీచేసాయి. గత ఏడాది 25 సంస్థలు ఎన్‌సిడిలు జారీచేస్తే ఈ ఏడాది 20వరకూ ఉన్నాయి. సగానికిపైగా కంపెనీలు రెండుసార్లు ఈ ఎన్‌సిడి మార్గంలో నిధులు సమీకరించాయి. మార్కెట్లలో నెలకొన్న అనిశ్చిత పరిస్థితులే కార్పొరేట్లను ఎన్‌సిడి రూటుకు వత్తిడిచేసాయని అదనపు మూలధన వనరులకోసం ఎన్‌సిడిలు తప్పనిసరి అయ్యాయని సంస్థలు చెపుతున్నాయి. బెంచ్‌మార్క్‌ బిఎస్‌ఇ సెన్సెక్స్‌ 9.37శాతం ఈ ఏడాదిలో దిగజారింది. అంతకుముందు సంవత్సరంలో చూస్తే 20శాతం లాభపడింది. వ్యక్తిగతంగా నాబార్డు 14,396 కోట్ల ఎన్‌సిడిలను జారీచేసింది. నేషనల్‌ హైవేస్‌ అథారిటీ 10వేల కోట్లు మొదటివిడతగా జారీచేసింది. రెండోవిడతలో 9152 కోట్లు సమీకరించింది. 500 కోట్లు లక్ష్యం అయినా లక్ష్యానికి మించి సేకరించింది. భారతీయ రైల్వే ఆర్ధిక సంస్థ 9832 కోట్ల రూపాయలు ఎన్‌సిడిద్వారా సాధించింది. చహడ్కో కూడా 8232 కోట్లు ఎన్‌సిడిరూటులోనే సమీకరించింది. భారతీయ పునరుత్పత్తి ఇంధన వృద్ధి ఏజెన్సీ, ఎన్‌టిపిసి, గ్రామీణ విద్యుదీకరణ కార్పొరేషన్‌, పవర్‌ఫైనాన్స్‌ కార్పొరేషన్‌, ముత్తూట్‌ఫైనాన్స్‌, శ్రేయి ఎక్విప్‌మెంట్‌ ఫైనాన్స్‌, శ్రేయి ఇన్‌ఫ్రా ఫైనాన్స్‌, ముత్తూట్టు మిని ఫైనాన్సియర్స్‌,ముత్తూట్‌ ఫిన్‌కార్ప్‌, కొసమట్టం ఫైనాన్స్‌ సంస్థలు కూడా నిధుల సమీకరణకు ఎన్‌సిడి బాటనే నడిచాయి.